
Pielikums Nr. 6
Līgums Nr. _________ (Projekts)
Par pieteikuma pieteikšanas un apstrādes sistēmas abonēšanu, uzturēšanu un licencēm
Rīgā,	                                                                                        2025. gada ___. ____________

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme un valdes loceklis Haralds Plaudis, valdes loceklis Vadims Beļuns, no vienas puses, un

[bookmark: _Hlk74658669]____________________, reģistrācijas Nr. _______________________, juridiskā adrese ________________________ (turpmāk – Izpildītājs), kuru saskaņā ar _____________ pārstāv ___________________, no otras puses,
abi kopā turpmāk – Puses, katrs atsevišķi – Puse,
[bookmark: _Hlk80108021][bookmark: _Hlk95913454]pamatojoties uz Pasūtītāja rīkotā atklāta konkursa „Pieteikuma pieteikšanas un apstrādes sistēmas abonēšana, uzturēšana un licences”, id. Nr. RAKUS 2025/46K rezultātiem, noslēdz šādu līgumu (turpmāk – Līgums):

1.	LĪGUMA PRIEKŠMETS
1.1. UZŅĒMĒJS apņemas PASŪTĪTĀJAM nodrošināt Pieteikuma pieteikšanas un apstrādes sistēmas  licenču atbalstu (tai skaitā jaunākās versijas, kļūdu novēršanu, ražotāja tehniskā atbalsta konsultācijas utt.) atbilstoši pievienotajā tehniskajā specifikācijā (1. pielikums) noteiktajam, turpmāk – Pakalpojums, un finanšu piedāvājumā (2. pielikums) norādītajām izmaksām.

2. LĪGUMA SUMMA UN NORĒĶINU KĀRTĪBA
2.1. 	Šim Līgumam tiek noteikta līgumcena EUR __________ (____________ euro), neskaitot pievienotās vērtības nodokli. 
2.2. 	Līgumcenā ir ietvertas visas ar Līguma 1.1. punktā noteiktā Pakalpojuma nodrošināšanu saistītās izmaksas.
2.3.  Puses vienojas, ka Līgumā minētā Pakalpojuma nodrošināšana tiks uzskatīta par veiktu ar brīdi, kad UZŅĒMĒJS Līguma stāšanās brīdī nosūtīs Līgumā noteiktajai PASŪTĪTĀJA kontaktpersonai licenču/pakalpojuma (aktivizācijas) kodu, neatkarīgi no tā vai PASŪTĪTĀJS aktivizēs saņemto kodu uzreiz vai vēlāk.
2.4. 	Par sniegto Pakalpojumu UZŅĒMĒJS iesniedz rēķinu, nosūtot to uz e-pastu: rekini@aslimnica.lv. UZŅĒMĒJS sagatavojot rēķinu, tajā iekļauj informāciju par Līguma datumu, Līguma Pasūtītāja reģistrācijas numuru un Līguma priekšmeta nosaukumu. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
2.5. 	PASŪTĪTĀJS samaksā UZŅĒMĒJAM par Pakalpojumu 15 (piecpadsmit) dienu laikā pēc rēķina saņemšanas, veicot pārskaitījumu uz UZŅĒMĒJA norādīto bankas kontu.
2.6. 	Par apmaksas dienu tiek uzskatīta diena, kurā veikts bankas pārskaitījums uz UZŅĒMĒJA norādīto bankas norēķinu kontu.

3. PAKALPOJUMU PIEŅEMŠANA-NODOŠANA
3.1. UZŅĒMĒJS Pakalpojumu sniedz kvalitatīvi un patstāvīgi, izmantojot savas profesionālās iemaņas, rīkus, iekārtas un līdzekļus, saskaņā ar UZŅĒMĒJA piedāvājumu, Līguma noteikumiem, kā arī spēkā esošiem normatīvajiem aktiem atbilstošā kvalitātē. 
3.2. PASŪTĪTĀJS, pieņemot licences pārbauda to atbilstību tehniskās specifikācijas prasībām un atbilstību piedāvājumam.
3.3. Ja konstatēti trūkumi attiecībā uz licenču atbilstību, licenču pieņemšana no PASŪTĪTĀJA puses ir iespējama vienīgi pēc trūkumu pilnīgas novēršanas no UZŅĒMĒJA puses.

4. PUŠU TIESĪBAS UN PIENĀKUMI
4.1. UZŅĒMĒJA tiesības un pienākumi:
4.1.1. UZŅĒMĒJS apņemas savlaicīgi un kvalitatīvi sniegt Pakalpojumu saskaņā ar Līgumu;
4.1.2. UZŅĒMĒJS apņemas nekavējoties informēt PASŪTĪTĀJU par apstākļiem, kas var kavēt, traucēt, apgrūtināt vai ierobežot Pakalpojuma izpildi pilnībā vai daļēji;
4.1.3. UZŅĒMĒJAM ir tiesības vienpusēji atkāpties no Līguma, ja PASŪTĪTĀJS ir kavējis rēķinu apmaksu vairāk kā 30 (trīsdesmit) kalendārās dienas;
4.1.4. UZŅĒMĒJAM ir tiesības vienpusēji atkāpties no Līguma, ja PASŪTĪTĀJS bankrotē vai tā darbība tiek izbeigta vai pārtraukta.
4.1.5. [bookmark: _Hlk153785985]UZŅĒMĒJAM ir pienākums nekavējoties ziņot e-pastā: ______ PASŪTĪTĀJAM par informācijas tehnoloģiju drošības incidentu un veikt visas tā novēršanai nepieciešamās darbības;
4.1.6. UZŅĒMĒJAM ir pienākums nodrošināt PASŪTĪTĀJAM iespēju pastāvīgi uzraudzīt Pakalpojuma izpildes kvalitāti;
4.1.7. UZŅĒMĒJAM ir pienākums rakstveidā saskaņot ar PASŪTĪTĀJU apakšuzņēmēju, ja tāds tiek piesaistīts Līguma izpildē un nodrošināt tā atbilstību uz Nacionālā kiberdrošības likuma 24. panta otrās daļas pamata izdoto Ministru kabineta noteikumu prasībām un Līgumā noteiktajām drošības prasībām;
4.1.8. UZŅĒMĒJAM ir pienākums nekavējoties informēt PASŪTĪTĀJU e-pastā: ______ par atklātajām informācijas un komunikācijas tehnoloģiju produkta vai pakalpojuma ievainojamībām, kas var jebkādā veidā ietekmēt PASŪTĪTĀJU, informēt par to novēršanas pasākumiem un termiņiem;
4.1.9. UZŅĒMĒJAM ir tiesības Līguma izpildē iesaistīt tikai ar PASŪTĪTĀJU rakstveidā saskaņotus apakšuzņēmējus, kas pārbaudīti atbilstoši Publisko iepirkumu likuma un citu uz šo Līgumu attiecināmo normatīvo aktu kārtībā;
4.1.10. UZŅĒMĒJAM ir pienākums pēc PASŪTĪTĀJA pieprasījuma sniegt visu ar Līguma izpildi saistīto informāciju, t.sk. iesniegt iesaistītā personāla sarakstu. Ja PASŪTĪTĀJS, veic piesaistītā personāla atbilstības pārbaudi, Izpildītājam ir pienākums nekavējoties pēc PASŪTĪTĀJA paziņojuma saņemšanas nodrošināt nesaskaņota personāla nepielaišanu pie Līguma izpildes, t.sk. pie jebkādas informācijas, kas saistīta ar Līguma izpildi;
4.1.11. UZŅĒMĒJAM ir pienākums Līguma izpildē izmantot tikai tehniskajā specifikācijā un UZŅĒMĒJA piedāvājumā PASŪTĪTĀJU metodes, tehnoloģijas, programmatūru u.tml. Jebkādas atkāpes rakstveidā saskaņojamas ar Pasūtītāju.   
4.2. PASŪTĪTĀJA tiesības un pienākumi:
4.2.1. PASŪTĪTĀJS apņemas samaksāt UZŅĒMĒJAM par pienācīgi sniegtajiem Pakalpojumiem saskaņā ar Līguma noteikumiem;
4.2.2. PASŪTĪTĀJAM ir tiesības vienpusēji atkāpties no Līguma, ja Pakalpojumu nodevumu nepieņemšanas gadījumā UZŅĒMĒJS nav novērsis trūkumus atkārtoti noteiktā termiņa ietvaros;
4.2.3. PASŪTĪTĀJAM ir tiesības pastāvīgi uzraudzīt Līguma izpildes kvalitāti un atbilstību Līguma noteikumiem;
4.2.4. dot UZŅĒMĒJAM obligāti izpildāmus norādījumus jautājumos, kas saistīti ar Pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi;
4.2.5. jebkurā Līguma izpildes posmā pieprasīt UZŅĒMĒJAM iesniegt Līguma izpildē iesaistītā personāla sarakstu;
4.2. Katra no Pusēm ir atbildīga par Līguma nepienācīgu izpildi un otrai Pusei nodarītajiem tiešajiem zaudējumiem, kas radīti Puses, tās darbinieku vai personu, kuras atrodas līgumattiecībās ar attiecīgo Pusi, vainas dēļ.

5. PUŠU ATBILDĪBA UN LĪGUMSODS
5.1. Gadījumā, ja PASŪTĪTĀJS neveic apmaksu Līgumā paredzētos termiņos, tad tas maksā UZŅĒMĒJAM līgumsodu 1 % (viens procents) apmērā no nesamaksātās summas par katru kavējuma dienu, bet ne vairāk kā 10 % (desmit procentu) no nesamaksātās summas. 
5.2. UZŅĒMĒJS ir atbildīgs par PASŪTĪTĀJAM nodarītajiem tiešajiem zaudējumiem, ja tie PASŪTĪTĀJAM radušies UZŅĒMĒJA rupjas neuzmanības vai ļauna nolūka dēļ. Šādos gadījumos UZŅĒMĒJA atbildības maksimālais apmērs tiek noteikts šī Līguma ietvaros samaksātās Līgumsummas apmērā.
5.3. Līgumsoda samaksa neatbrīvo vainīgo Pusi no pārējo ar šo Līgumu uzņemto vai no tā izrietošo saistību izpildes.

6. NEPĀRVARAMA VARA
6.1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde,  Puses rakstiski vienojoties, saistību izpildes termiņš tiek pagarināts par laiku, kas vienāds ar minēto apstākļu izraisīto aizkavēšanos.
6.2. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējuma atlīdzināšanu. 
6.3. Pusei, kurai kļuvis neiespējami izpildīt saistības minēto apstākļu dēļ, 5 (piecu) dienu laikā jāpaziņo otram otrai Pusei par šādu apstākļu rašanos vai izbeigšanos.
 
7. DOMSTARPĪBAS UN STRĪDI
7.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.
7.2. Visus strīdus, kas izriet no Līguma, Puses risina sarunu ceļā, bet, ja vienošanās netiek panākta, strīds izskatāms Baltijas Starptautiskajā šķīrējtiesā saskaņā ar tās reglamentu, viena šķīrējtiesneša sastāvā vai Latvijas Republikas tiesā pēc prasītāja izvēles saskaņā ar Latvijas Republikas normatīvo aktu prasībām.

8. LĪGUMA SPĒKĀ ESAMĪBA
8.1. Līgums stājas spēkā līguma parakstīšanas brīdī un ir spēkā 1 (vienu) gadu. 
8.2. Pēc Līguma parakstīšanas visu iepriekšējo pārrunu rezultāti un sarakste, saistībā ar šo Līgumu, zaudē spēku.
8.3. Parakstot vienošanos, Puses var grozīt Līguma termiņu, ja:
9.3.1. Pusēm neparedzamu apstākļu rezultātā ir apgrūtināta vai uz laiku neiespējama Pakalpojuma izpilde;
9.3.2. Puses saistību savlaicīgas neizpildes rezultātā apgrūtināta otras Puses saistību izpilde;
9.3.3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.
8.4. PASŪTĪTĀJS vienpusēji atkāpjas no Līguma pirms termiņa, nosūtot UZŅĒMĒJAM rakstveida paziņojumu, Publisko iepirkumu likumā paredzētajos un šādos gadījumos:
9.4.1. Pasūtītājs konstatē, ka UZŅĒMĒJS nepilda Līgumā noteiktās prasības attiecībā uz Pakalpojuma apjomu vai kvalitāti un PASŪTĪTĀJA norādītajā termiņā pēc PASŪTĪTĀJA rakstveida iebildumu saņemšanas nav novērsis neatbilstības, ja pretenzijā PASŪTĪTĀJS ir brīdinājis par Līguma pirmstermiņa izbeigšanu;
9.4.2. UZŅĒMĒJS kavē Līguma izpildi un PASŪTĪTĀJAM ir zudusi nepieciešamība saņemt Pakalpojumu no UZŅĒMĒJA;
9.4.3. UZŅĒMĒJS atkārtoti nav novērsis PASŪTĪTĀJA norādītos trūkumus Nodevumā, ja trūkumi kvalificējami kā pirmās vai otrās kategorijas kļūdas, kas rodas viena un tā paša iemesla dēļ;
9.4.4. pret UZŅĒMĒJU uzsākts maksātnespējas process vai tā darbība izbeigta vai pārtraukta, vai apturēta Uzņēmēja saimnieciskā darbība;
9.4.5. Līgumu nav iespējams izpildīt tādēļ, ka UZŅĒMĒJAM piemērotas starptautiskās, tajā skaitā Apvienotās Karalistes noteiktās sankcijas, nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.4.6. PASŪTĪTĀJS konstatē, ka UZŅĒMĒJS neatbilst uz Nacionālā kiberdrošības likuma 24. panta otrās daļas pamata izdoto Ministru kabineta noteikumu prasībām, izņemot, ja saņemts kompetentās valsts drošības iestādes attiecīgs atzinums, ka Līguma saistību izpildi var turpināt;
9.4.7. [bookmark: _Hlk152321340][bookmark: _Hlk183611960][bookmark: _Hlk183612000]PASŪTĪTĀJS konstatē, ka kāds no Iepirkuma līguma izpildē iesaistītajiem speciālistiem, kas piekļūst PASŪTĪTĀJA IT infrastruktūrai, neatbilst Ministru kabineta 2011. gada 6. jūlija noteikumu Nr. 508  “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktā noteiktajām prasībām, vai saņemts kompetentās valsts drošības iestādes attiecīgs atzinums, un Izpildītājs vienas darbdienas laikā nenomaina attiecīgo speciālistu pret prasībām atbilstošu;
9.4.8. saņemts kompetentās valsts drošības iestādes attiecīgs atzinums, kas PASŪTĪTĀJAM liedz pildīt Līguma saistītas.
9.5. UZŅĒMĒJS var vienpusēji atkāpties no Līguma pirms termiņa, nosūtot PASŪTĪTĀJAM rakstveida paziņojumu, ja PASŪTĪTĀJS kavē Līgumā noteikto rēķina apmaksas termiņu vairāk nekā 30 dienas.
9.6. Parakstot vienošanos, Puses var izbeigt Līguma darbību pirms termiņa, iepriekš veicot savstarpējos norēķinus. Ja vienošanos par Līguma darbības izbeigšanu slēdz pēc UZŅĒMĒJA ierosinājuma, Pasūtītājs var prasīt UZŅĒMĒJAM maksāt līgumsodu līdz 10 procentu apmērā no Līguma neizpildītā apjoma summas bez pievienotās vērtības nodokļa.  

9. PAPILDUS NOTEIKUMI
9.1. Visi papildinājumi un izmaiņas Līguma tekstā ir izdarāmas rakstiski un ir spēkā tikai pēc to abpusējas parakstīšanas.
9.2. Bankas konta maiņa ir iespējama tikai ar abu Pušu abpusēju vienošanos. 
9.3. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja abas Puses pirms šajā Līgumā paredzēto saistību tiesību nodošanas citai personai par to rakstiski vienojas vai, ja kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties elektroniski uz Līguma rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
9.4. Puses apņemas neizpaust jebkādu informāciju, kas saistīta ar Līgumu, kā arī cita veida konfidenciālu informāciju par otras puses pakalpojumiem un darbību, kas tām kļuvusi zināma par otru pusi saistībā ar pienākumu izpildi un pušu sadarbību, kā Līguma darbības laikā, tā arī pēc darbības izbeigšanās, izņemot tiesību aktos noteiktajos gadījumos un kārtībā.
9.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
9.6. UZŅĒMĒJS līdz ar Līguma darbības termiņa beigām nodrošina visu Līguma izpildes laikā savu programmu vidēs un iekārtās Pasūtītāja uzkrāto personas datu un konfidenciālas informācijas dzēšanu vai vismaz neatgriezenisku anonimizāciju, izņemot, ja UZŅĒMĒJS definē noteikta veida personas datu vai konfidenciālas informācijas turpmāku glabāšanu saskaņā ar noteiktu UZŅĒMĒJA leģitīmo interesi. UZŅĒMĒJS garantē, ka glabāšanas periodā personas datus un konfidenciālu informāciju neizmantos citiem mērķiem, kā arī ievēros visas normatīvajos aktos noteiktās tehniskās un organizatoriskās prasības attiecībā uz personas datu un konfidenciālas informācijas glabāšanu un iznīcināšanu. Par jebkādu personas datu glabāšanu saistībā ar UZŅĒMĒJA leģitīmajām interesēm pēc Līguma darbības termiņa beigām UZŅĒMĒJS atbild kā pārzinis saskaņā ar Vispārīgās datu aizsardzības regulas prasībām.
9.7. Kontaktpersona saistībā ar Līguma izpildi no PASŪTĪTĀJA puses: ____________, tālrunis ___________, e-pasts: ___________. 
9.8. Kontaktpersona saistībā ar Līguma izpildi no UZŅĒMĒJA  puses: ____________, tālrunis ___________, e-pasts: ___________. 
9.9. Līgums sagatavots uz ___ (skaits vārdiem) lapām un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.
9.10. Līguma pielikumi:
1. Tehniskā specifikācija;
2. Finanšu piedāvājums.
 
10. PUŠU REKVIZĪTI UN PARAKSTI

	PASŪTĪTĀJS:
SIA „Rīgas Austrumu klīniskā 
universitātes slimnīca”
Reģ. Nr. 40003951628
Juridiskā adrese: Hipokrāta ielā 2, Rīgā, LV-1079
Oficiālā elektroniskā adrese: _DEFAULT@40003951628
Banka: AS Swedbank
Bankas kods: HABALV22
Konta Nr. LV24HABA0001407045805

________________________________
N. Staņēvičs ________________________________
K. Plūme
________________________________
H. Plaudis
________________________________
V. Beļuns

	IZPILDĪTĀJS:
____________________________
____________________________ 
____________________________
Reģ. Nr. _____________________
Banka: ______________________
Bankas kods: _________________
Konta Nr.____________________

_____________________________
____________

